Ki vagy te?
Eon-nyeoni a neved?
Igen.
A Tumen folyón átkelve lovas banditákkal találkoztál?
Így vesztetted el a családodat?
Te túlélted,
de a szüleidet és a testvéreidet lemészárolták.
Ez felzaklat téged?
Válaszolj, kölyök!
Megkukultál? Miféle modor ez?
Én…
Nem szeretek problémát okozni.
Hadd maradjak itt pár napig!
Amint kihevertem a családom halálát, ígérem, továbbállok…
Elég! Ezt te sem hiszed el.
Ennél okosabbnak tűnsz. Ne áltasd magad!
Gyere velem!
A sok nehézség, amivel eddig szembe kellett nézned,
nem a te hibád.
Az egész…
Az egész a mi hibánk.
Hagytuk, hogy Csoszon romba dőljön,
és hogy elvegyék tőlünk az országot.
Csak az lehet gazdag, aki behódol a japánoknak.
Csak az élhet túl, aki elárulja a honfitársait.
Ilyen világot teremtettünk.
Szörnyen érzem magam miatta.
Sajnálom, hogy ezt okoztuk,
hogy ilyen világban kell élned,
és hogy rákényszerítettünk,
hogy harcolj ellene.
Egy szót sem hiszek el abból, amit mondtál. Nem fogsz elmenni.
Maradj itt velünk!
A honfitársaid mellett kell maradnod.
- Ha már nincs országunk. - Uram!
Mi az, hogy „uram”?
Lemészárolták a családjainkat, csak mi maradtunk.
Mostantól szólíts az apádnak!
Ígérem, életed végéig számíthatsz rám.
A lányommá fogadlak,
és én is számítani fogok rád.
Egyél, amíg már nem fér több beléd!
Senki sem fog elítélni érte.
BANDITÁK BALLADÁJA
Enni jött ide? Miért tömi tele magát krumplival?
Engem nem érdekel.
De én mondom,
ha bármivel próbálkozik, a gallérjánál fogva megpörgetem.
Sokkal jobban érzem magam.
Nagyon jó volt. Fura, nem is szeretem a krumplit.
A sok rablás után nem csoda, hogy ennyire megéheztél.
Ha jóllaktál, beszélj!
Mit keresel itt?
Nem hozzád jöttem.
Lee Yoont keresem.
Te csak maradj ki belőle!
Yoon most nincs itt.
Egyedül érkeztél, szóval mindent elvesztettél.
A pénzt és azt a lányt is.
Neked aztán semmi sem kerüli el a figyelmedet.
Igazad van, egy árva vasam sincs.
De ha nem találom meg Lee Yoont, holtan végzem.
Ezúttal tényleg.
Szóval, Choi, hadd maradjak itt, amíg visszaér…
Azt nem hagyhatom.
Akkor megint megpróbálod megölni Yoont.
Hát, ezt nem hiszem el.
Miért fogod a pártját?
Biztos barátok lettetek.
A családomba fogadtam.
Ahogyan téged is.
Choi,
nem szabadna Lee Yoont a családtagodnak tekintened.
Úgy látom, végül nem mondta el neked.
Tudod, mit tett veled? Lee Yoon…
Mindegy.
Nincs erre időm.
Térjünk a lényegre!
Meg kell ölnöm Lee Yoont.
Magamtól nem akarnám kinyírni,
de ha életben hagyom, nagy bajban leszek.
Ha Yoont veszed célba, még nagyobb bajban leszel.
Ugyan, ne áltasd magad!
Mégis mit tehetne egy vénember és pár kisfiú?
Semmit. Az égvilágon semmit.
Ne járasd a szádat, menj innen!
Te is jobban jársz.
Tudod, nem akarlak bántani.
Micsoda vicc!
Hé!
Hogy mersz fenyegetőzni, némber?
Állj!
Hogy érti? Tiszteletlenül beszél.
Ne mozdulj, ha nem akarod, hogy lelőjenek.
Mi? Mégis milyen fegyverrel?
Mi van?
Nézz az asztal alá, barom!
Ha nem akarod, hogy kilyuggassalak, menj vissza a helyedre a sarokba!
Folytassuk! Miért akarta Lee Yoon megölni az ügyfelemet?
Te állsz mögötte?
Eltaláltam, igaz?
Ami azt jelenti, nem a pénzért tette.
Talán a nő munkája volt az oka?
Az a Gando vasútvonal dolog?
Ha megépül a vasútvonal, az ártani fog a csoszoniaknak a környéken.
Meg kell akadályoznunk.
Szóval azért tetted, hogy megvédd a csoszoniakat.
De Lee Yoon másképp gondolja.
Miért vagytok úgy meglepődve?
Nem tudtátok? Lee Yoon életben hagyta.
Abban a pillanatban azt hittem, mindennek vége.
Figyelembe véve, mennyi ideje volt,
legalább ötször lelőhette volna a nőt.
De…
nem tette.
Szóval, Choi,
ha meg akarod ölni azt a nőt, Nam Hee-Shint,
hogy garantáld a Taepyeong-dong térség biztonságát,
ne bízz Lee Yoonban, vedd a saját kezedbe a dolgot!
Ő sosem fogja megölni azt a nőt.
Hé, te! Pápaszemes!
Láttad a vonaton.
És te, hígagyú!
Te is láttad, nem?
Nem láttam.
Te az ocsmány vagy.
Én…
Te! Hozzád beszélek.
Mondj valamit! Te is láttad.
Várjunk, nem tudsz beszélni? Ezért nézel olyan…
Te utolsó némber!
Gyere ide! Letépem a fejed…
Hagyjátok abba!
Elő a fegyvereket!
Gyerünk!
Egy fejsze?
Az 1500-as években ragadtál?
Tedd le az asztalra!
Tedd le a fegyvert!
Szerintem egyelőre mindent elmondtunk, amit akartunk.
Felejtsd el Yoont, és siess vissza a fővárosba!
A te érdekedben mondom, Eon-nyeoni.
Tudok vigyázni magamra.
Törődj a magad dolgával!
Nem fogok üres kézzel visszatérni Kjongszongba.
Azt javaslom, minél előbb keressétek meg Lee Yoont.
Lehet, elszökik azzal a nővel.
Fiatalok voltunk.
Én is…
és Hee-shin is.
Uram, kiderítettük a partizánok küldöncének a hollétét.
Micsoda? Mégis hogyan?
Pár nappal ezelőtt a Kvantung-hadsereg néhány csoszoni katonája dezertált.
Holtan találták őket a jeongwoljini vonatállomáson.
De mielőtt dezertáltak,
üzenetet hagytak egy csoszoni tisztnek.
Mikor térsz már a lényegre?
Esetleg aludjak egyet előtte?
Nem, uram. Máris.
„A partizánok 200 000 wont juttatnak Csangcsunba szeptember 5-én.
Ez az A terv, de a B tervet is tudjuk.
Jeongwoljin vasútállomás, 4 km-re délkeletre Csangcsuntól.
Partizánoknak álcázva magunkat elvesszük a pénzt.”
Ennyit mondtak annak a csoszoni tisztnek,
mielőtt dezertáltak.
Szóval azt mondod,
hogy a küldönc megölte a dezertált katonákat,
és valahol Jeongwoljin közelében van?
Igen, uram.
Szólj a többieknek! Jeongwoljinbe megyünk.
Felébredt.
Hogy érzi magát?
Hol vagyunk?
Egy daur faluban, Gwangmyeongban. Nemrég telepedtek le.
A falusiak sokat segítettek.
De mióta vagyok itt?
Három napja.
Hová megy?
Három napot elvesztegettem.
Ilyen állapotban nem utazhat. Pihenjen!
Jól vagyok.
Kisasszony!
Eresszen el!
Valahogy el kell juttatnom a pénzt időben.
Kitalálok valamit. Maga foglalkozzon az egészségével!
Nem, majd én megoldom.
Mostantól törődjön a maga dolgával!
Uram!
Megtaláltuk Yoont.
Gyorsan kerítsétek elő!
Vigyetek el Lee Yoonhoz!
Van egy daur falu 40 km-re délkeletre Csilintől.
Ott van.
És a lány?
Ő is vele van.
San-gun látta őket.
Oda akart menni Lee Yoonhoz, hogy jól beolvasson neki,
de visszafogta magát amiatt, amit maga mondott.
A lényeg,
hogy San-gun és a fiúk elállták az utat, hogy ne tudjanak elmenekülni…
Nem ez a gond, hanem ami utána következik.
Szerinted a főnök hagyja, hogy kinyírjuk a nőt?
Mit fogsz tenni, ha szembeszáll velünk?
Mutasd az utat!
Azt hiszem, ez a találkozás sorsdöntő volt Yoon számára.
Mi ütött belé?
Boldog születésnapot!
Jó egészséget kívánunk!
Sajnálom.
Túl sok minden történt egyszerre…
és az érzelmeim eluralkodtak rajtam.
Sajnálom, hogy önzően gondolkodtam és cselekedtem.
Semmi baj.
Ne foglalkozzon vele!
Hogyne tenném?
Gorombán beszéltem az emberrel, aki megmentette az életemet.
Hallom, hogy három napig éjjel-nappal ápolt engem.
Ki mondta magának, hogy éjjel-nappal ápoltam?
Ő ott, a falu vezetője.
Úgy éreztem, visszaélek a vendégszeretetükkel, és…
Nem tudtam aludni. Három napig nem is voltam fáradt.
Csinálnom kellett valamit…
Nem feltétlenül azért tettem, mert aggódtam önért, kisasszony.
Tudja…
Egy ideje szeretnék kérni öntől valamit.
Nos…
Megtenné, kérem,
hogy nem hív kisasszonynak?
Kérem, mostantól ne nevezzen így!
Hívjon Hee-shinnek!
Ha már itt tartunk, megpróbálja?
Én?
Igen.
Itt?
Rajta!
Azt hiszem, most nem fog menni. Adjon egy kis időt…
Mennyit?
Nos…
Nem tudom.
Mosolyogjon többet!
Jobban áll magának, mint amikor mogorva.
Mellesleg…
ha bármikor úgy érzi, hogy szeretné elárulni nekem a nevét,
ne fogja vissza magát!
Ha a nevén szólítanám magát, szerintem önnek is könnyebben menne.
A francba! Hihetetlen ez az alak.
Mi történik?
Mozgás!
- Mit művelsz? - Choraeng-yi!
Menjünk!
A fenébe!
Szorítsd össze a fogadat, főnök!
Geumsu, hagyd abba! Ő nem…
Pofa be!
Ne állj az utamba! Ez a nő megpecsételte a sorsodat.
Félreértitek.
Félre, te bolond!
Mit művel, nagyapa? Nem kell ezt tennie.
Csak fogjuk a lányt, és…
Geumsu, elég!
Gyerünk, menj arrébb!
Mindannyian tévedtünk.
A lány a függetlenségi sereg tagja.
Tisztviselőnek álcázta magát.
Az Északi Seregnek akarja elvinni a pénzt.
Tényleg elhiszed neki?
Annyi embert megöltünk, akik partizánoknak adták mi magukat!
- Hazudott, hogy életben… - Choi!
Higgadj le és bízz bennem!
A lány függetlenségi harcos.
Sikerrel kell járniuk, hogy megóvjuk azokat, akik itt élnek.
Csak ezt akarod hinni, mert…
felé húz a szíved.
Nem ez…
Nem erről van szó.
A francba! A japán sereg.
Cheon-man. Hozd a fegyverem!
A rohadt életbe!
Később elmagyarázom.
Maradjon idebent, amíg vissza nem térek! Rendben?
Várjon…
Vigyázzon magára!
Egy japán tiszt úton van a helyi parancsnokságra.
Állítólag lobbanékony és erőszakos.
Kegyetlen.
Aljas.
És gonosz.
Amikor ideér,
a közelben minden csoszoni…
meg fog halni.
Miura Shohei őrnagy vagyok,
a Japán Birodalom 19. hadosztályától, a 37. gyalogezredtől.
Egy lázadó csoszonit jöttem letartóztatni.
Úgyhogy…
működjenek együtt…
Lee Yoon?
Ez a barom mit keres itt?
Ismered ezt a seggfejet?
Ő kicsoda, uram?
Nem számít.
A rabszolgám volt.
Hogy lehet, hogy semmit sem változtál?
Összehozott minket a sors. Mi lenne, ha beszélgetnénk egy kicsit?
Át kellett volna adnom egy üzenetet, mielőtt megöllek.
„Minden kutya meghal,
ha elszökik otthonról.”
Van miről beszélnünk.
Nahát, az a tekintet!
Semmit sem változott.
Hol tudunk beszélni?
Ott, az a hely jó lesz.
Nincs szükség fegyverre. Csak beszélgetünk.
Yoon,
ha szembeszállunk velük, nekünk annyi, ugye tudod?
Azt el kell kerülnünk.
Ne okozzatok gondot, amíg ki nem jövök!
Szólj nekik, hogy legyenek készenlétben!
Bármit is hallotok, csak nyugalom!
Akkor felfüggesztjük a küldönc keresését?
Mindenkivel végzünk, aki az utunkba áll.
- Tartsd észben! - Mindenkivel végzünk?
Jól figyelj!
Az lesz a jel, ha kisétálok. Amikor kijövök…
öljétek meg a rohadékokat!
És ha azok a rohadékok ránk lőnek? Mi van, ha ők okoznak gondot?
Akkor megöljük őket.
Mindegy, hányan halunk meg,
addig nem hagyjuk abba, amíg ki nem nyírtuk az összeset.
Milyen kicsi a világ!
Ki hitte volna, hogy itt találkozunk?
Nagyon aggódtam érted, barátom.
Azt se tudtam, van-e mit enned.
Na, mesélj! Hogy megy a sorod?
Miért nem felelsz?
Kérdeztem tőled valamit.
Már beszélni se akarsz velem többé?
Hagyjuk!
Nyilvánvalóan jól megy a sorod.
Kik azok az emberek odakint? Mit keresnek itt?
Úgy néznek ki, mintha banditák lennének.
Azok is.
Banditák, akik japán katonákat ölnek.
Vigyázz, ha életben akarsz maradni!
Kegyetlenebbek, mint hinnéd.
Yoon!
Vigyázz a szádra! Jó?
És ne feledd, hogy ki vagyok!
Világos?
Te ne feledd, hogy hol vagy!
Ez nem Kjongszong.
Itt senkit sem érdekel, ha megdöglesz.
Keresek valakit, aki pénzt szállít a partizánoknak.
Mondd csak,
itt van valahol?
Itt nincs ilyen ember. Menj el!
Jeongwoljinben, a találkozóhelyen meglőtték.
Úgy hallottam, jött a faluba egy idegen, akinek lőtt sebe volt.
Még mindig tagadod?
Csak add át nekem az illetőt!
Tudom, hogy itt van.
Mondtam, hogy nincs.
Szóval tűnés!
Te vagy az,
akinek a küldönc átadja a pénzt?
Ezért vagy ott mindenhol, még a Csangcsunba tartó vonaton is?
Nem hallod, amit mondok?
Nem vagyok benne.
Igazán?
Akkor mit keresel itt,
abban a faluban, ahol a küldönc bujkál?
Most mondtad, hogy bandita vagy, aki japán katonákra vadászik.
Nem segíted a lázadókat, ugye?
Elárultad a barátodat és a hazádat,
hogy ilyen szarságokat csinálj?
Sosem árultam el egyiket sem.
Mivel sem barátom, sem hazám nem volt.
Hagytam, hogy tisztességes emberként élj,
és így hálálod meg nekem?
Ez a baj veled és Csoszonnal. Japán és én felszabadítottunk titeket.
Mindent megtettünk értetek. Miért panaszkodtok?
Egy alantas ember és egy alantas ország semmire sem mennek egyedül.
Hol a küldönc?
Ne mozdulj!
Ne mozduljatok!
Mi a fene folyik odabent?
A francba! Mind meghalunk.
Beszélj, vagy meghalsz.
Hol az a rohadék?
Nem árulod el?
Rendben.
Akkor előbb téged öllek meg.
Elég volt!
Többé nem hódolok be a gyerekes szeszélyeidnek.
Úgyis mind meghaltok. Odakint vannak az embereim, rémlik?
Minami Sadao. Gondolom, tudod, ki az.
A hörjongi helyőrség vezetője.
Biztosan hallottad, hogy az egységét, őt és mind a hét tisztjét lemészárolták.
Szerinted ki tette?
Partizánok vagytok?
Nem.
Banditák vagyunk.
Te mészároltad le a helyőrséget?
Pár emberrel?
Mi csak egy különítmény vagyunk, de a csapat többi tagja már úton van ide.
Ha élni akarsz, fogd az embereidet, és tűnj innen!
Ez az utolsó ajándék, amit egy rabszolga a gazdájának adhat.
Azt hiszed, beveszem?
Jobban jársz, ha hiszel nekem.
Tudod, hogy a csoszoni tiszteket lelövik, ha kudarcot vallanak.
Nem úgy kezelnek téged, mint a japán őrnagyokat.
Ezért tepersz ennyire?
Fogd be, te rohadék!
Higgadj le, és használd az eszed!
Különben még megharap a kutya, ami elszökött otthonról.
Nem várhatunk tovább! Öljétek meg őket!
Ne lőjetek!
Várjatok az őrnagy parancsára!
Ishida!
Mi a francot magyaráznak?
Meg akarnak ölni minket. Mit tegyünk?
Mire vártok? Nyissatok tüzet!
Öljétek meg őket!
Ne lőjetek!
Miért nem hallgatsz rám, te barom?
Gyertek csak, ti rohadékok!
Geumsu!
Higgadj le! Különben mind meghalunk.
Vége a műveletnek!
Katonák, visszavonulás!
Jól van?
Maradjon itt! Mindjárt visszajövök.
Nem hallottátok?
Fegyvert letenni!
Igenis!
Hé!
Ti is letehetitek a fegyvereiteket.
Mintha nem is találkoztunk volna.
Hogyan küldted el őket?
Pénzt adtál neki?
Apám! Biztosan a pénz a mindene.
Nem értem, mi folyik itt, de nekünk is beszélnünk kell.
Igen.
Csak úgy elmegyünk?
Régen a rabszolgám volt, ezért sajnálom őt.
Értem.
De uram,
a csoszoniak szemében nagyszerűen alakult a helyzet,
a japán katonák viszont árulásért agyonvernék magát.
Tényleg meg akarsz halni?
Elnézést, uram! Többé nem fordul elő.
Nem ölöm meg,
de gondoskodom róla, hogy meghaljon.
Ezt meg hogy érti?
Jól figyelj arra, amit mondok!
A küldönc, aki elvitte Myeongjeongból a 200 000 wont,
itt van Lee Yoonnal.
Öld meg Lee Yoont és azt a rohadékot, és hozd el nekem a pénzt!
Csak ennyit kell tenned.
Őrnagy, kihez beszél?
Várjon, ezt nekem mondta?
Csak akkor maradsz életben, ha elhozod nekem Lee Yoon fejét.
És legközelebb ne bujkálj és hallgatózz, mint valami patkány! Világos?
A küldöncért külön fizetek. Végezd el a munkát!
Ki tudja?
Akkor talán emberszámba veszlek.
Indulás!
- Indulás! - Igenis!
Mit tettél a táskába?
Egy levelet.
Annak, akinek átadom a pénzt.
A francba! Egyre bonyolultabb ez az egész.
És ezért jöttem el Gandóba.
Várjunk! Szóval azt mondja, hogy maga függetlenségi harcos,
nem a kormányzat alkalmazottja.
Maradj már, haver! Miről beszélsz?
Hülye vagy, vagy mi van?
A kormányzatnak dolgozott,
aztán felmondott, és partizánnak állt.
- Ostoba barom! - Seggfej!
- Rohadék! - Marha!
Mekkora idióták vagytok!
Azt hiszitek, van esélyetek a túlélésre?
Figyeljetek már oda!
A lány csatlakozott a partizánokhoz,
hogy a kormányzatnak dolgozhasson.
Nem igaz?
Igazából pont fordítva.
Nem süllyedsz el szégyenedben?
Mi, haver?
A függetlenségi mozgalom érdekében csatlakoztam a kormányhoz.
Így rendkívül fontos információkat gyűjthetek be Japánról.
Beszélnünk kell.
Szóval azt mondja, hogy a kormányzat…
Nem értem.
Azért jöttek ide a japánok, hogy elkapják a lányt?
Igen. A partizánok küldöncét keresték.
Akkor te mikor jöttél rá, hogy a függetlenségi sereg tagja?
Amikor életben hagytad a vonaton?
Titkolsz előlem valamit?
Amikor a szülővárosodról beszéltél,
egy nő után fájt a szívem,
akit nem láttam újra, mielőtt eljöttem.
Ő az a nő.
Eljött egészen Gandóig, hogy visszaszerezze a hazánkat.
Nem hagyhattam cserben.
Kérlek, Choi,
hadd tartsam be neki az ígéretemet! Megvédem a családunkat.
El kell juttatnunk a partizánokhoz,
hogy mi is békében élhessünk Gandóban.
Te szent ég!
Végre értem, hogy miért tetted.
Sajnálom.
De Yoon,
a jelenlegi helyzetünkben
nem keveredhetünk bele a partizánok ügyeibe.
Tudod, hogy miért történt mészárlás a falumban, annyi évvel ezelőtt.
Azért, mert egy milícia vezetőjeként mindenbe beleártottam magam.
Megpróbáltam megmenteni egy országot,
de elvesztettem a családomat.
Ekkor jöttem rá.
Mindenkinek megvannak a maga képességei,
és a hazám megmentése nem tartozott az enyéim közé.
A japánok bármikor lecsaphatnak Taepyeong-dongban.
Ezúttal a családomat választom.
Éld úgy az életedet, hogy semmit se kelljen megbánnod!
És én is…
ugyanezt fogom tenni.
Indulás!
Miért hagyjuk itt Yoont? Miért marad itt?
Csak indulj, haver!
Miért nem mész Seon-bokhoz?
Fegyvereket árul a partizánoknak.
Vannak kapcsolatai.
Sajnos ismét útra kell kelnünk.
Éreztem, hogy van itt valaki.
Te voltál az.
Ülj le!
Tudod, öt évvel ezelőtt…
megkíméltem Lee Yoon életét.
A tízéves karrierem során egyszer sem volt erre példa.
Azt mondta, csak te ölheted meg őt.
Szóval életben hagytam.
Gondoltam, úgy helyes, ha a te kezedbe adom a sorsát.
A szememre veted,
hogy nem öltem meg valakit, akit a kedvemért megkíméltél?
Nem.
Nem erről van szó.
Csak próbálom elmagyarázni a helyzetemet.
Mindenképp meg kell ölnöm Lee Yoont.
És Nam Hee-shint sem hagyhatom életben.
Nyakig benne vagyok.
Szóval ne állj az utamba! Maradj ki belőle!
Megölöm őket, aztán eltűnök,
ahogy kérted.
Azt hiszed,
meg tudod ölni Yoont?
Azt mondom, hogy megölöm helyetted,
mert te képtelen vagy rá.
Tudod, hogy mit tett veled az a rohadék?
Ha elmondom, ki fogsz akadni…
Elég ebből!
Mindent tudok.
Tudsz mindent?
Akkor miért nem ölted meg…
Mi bajod? Miért vagy ilyen ostoba?
Fázom.
Ostobán elhittem a történetedet,
amikor hazudni mertél a szüleidről.
Choi,
sajnálom, de…
Jelenleg az dühít a legjobban,
hogy pár napja nem tudtam mit mondani Yoonnak.
Hallgattam, amikor azt kérdezte, megöljünk-e a téged.
Yoon azt mondta, hagyjunk életben.
A férfi, akit oly kegyetlenül meg akarsz ölni,
megkímélte az életedet.
Erre idejössz és ezt mondod?
Miféle ember az ilyen?
Igazad van.
Nem vagyok ember.
Ezért az a munkám, ami.
Hagyjuk!
Mindent elmondtam, amit akartam, szóval indulok.
Ne feledd, mit mondtam!
Ne avatkozz bele!
Ha még egyszer az utamba állsz…
téged is megöllek.
Megértetted?
Muszáj ezt tenned?
Ennyire aggódsz Lee Yoonért?
Érted.
Érted aggódom, Eon-nyeoni.
Yoon eszén nem tudsz túljárni.
És nem helyes…
kardot rántanod egy honfitársadra.
Ne mondd ezt!
Anyámmal és apámmal…
egy honfitársuk végzett.
Nem hiszel nekem.
Kár.
Te voltál az egyetlen, aki elhitte, amit mondtam.
Ég veled!
És…
vigyázz magadra!
Groteszk világban éltek.
Te, Eon-nyeoni,
és Yoon egyaránt.
Apa!
Eon-nyeoni!
Ne gyere ide!
Menj vissza!
Apa, anya…
Apa, anya!
Megvagy, te kis rohadék!
A SOROZATBAN EMLÍTETT SZEMÉLYEK, HELYSZÍNEK,
SZERVEZETEK, FOGALMAK ÉS ESEMÉNYEK KITALÁLTAK.
BÁRMINEMŰ EGYEZÉSÜK A VALÓSÁGGAL CSUPÁN A VÉLETLEN MŰVE.
A feliratot fordította: Kiss Hajnalka